यहां कहने का मतलब यही है कि हर वह इंसान जिसका नाम राम है वह मर्यादा पुरुषोत्तम नहीं है । हर वह इंसान जिसका नाम कृष्ण है वह स्त्री के लाज का रखवाला नहीं है और हर वह इंसान जिसका नाम तैमूर है वह क्रूर नहीं है । किसी भी इंसान का व्यक्तित्व उसके नाम से नहीं होता बल्कि उसके काम से होता है । अगर किसी का नाम बुद्ध रख दिया जाए या फिर किसी का नाम मोहनदास हो तो वह बुद्ध या गांधी नहीं बन जाता। यहां जिस तैमूर नाम पर बहस हो रही है वह भले ही अत्यंत क्रूर शासक रहा हो लेकिन इसबात को झूठलाया नहीं जा सकता कि वह बड़ा ही बलशाली था जिसने कम समय में कई राज्य जीत लिए थे । यहां कहने का तात्पर्य यह है कि "सीरिया के अलेप्पो में इंसानों के खून से एेसी होली खेली जा रही है कि खूदा भी आज अपनी नाकामी पर रोता होगा । यहां तक कि भारत में भी इस साल आतंकवादियों ने कितने सैनिकों के सिर धड़ से अलग कर दिए यह सोशल मीडिया की गली में रहने वाले लोग नहीं बता पाएंगे" ।